 Taladda dalka markii lala wareegayey waxa la arkaayey xeerku inuu qabyo yahay, umaddu inay qorsho yeelato oo waxa qabyada ah inay qabyo tirto soo maaha, ma maalinta la yidhaahdo doorasho aynu u dhaqaaqno ayey tahay in la yidhaahdo wixii ma jiraan, waanu ka war haynaa Golaha Guurtida ee fadhiya dhawr iyo laabatanka sanno mar kasta oo ay korodhsiimo sameeyaan dalka oo dhan qaylo ayaa ka yeedhi jirtay, xeerkiisi ma yaala,xeerku ma samada ayuu ka soo dhacaya,maalin dhawayd waxaan arkaayey iyadoo xisbiga Waddani lagu eedaynayo xeerkaas samayntiisi, oo la leeyahay kow iyo toban sanno ayuu Golahaasi fadhiyey ee xeerkaas muxuu wax uga qaban waayey, xeerkaas ninkii akhriyaa uu arkayaa ciladu halkay saaran tahay xeerkaasi halka uu ku dabran yahay afti iyo tirikoob dadka laga qaado tirikoob ma Golaha Wakiilada lahaa mise Xukuumadda, soo may ahayn inay iyadu la timaado, haddii ay aragtay inay la iman kari weydo soo may ahayn inay xal kale keento, oo xeerka wax ka badasho oo ka saarto carqalada meesha ku jirta soo may ahayn, halkaas xil gudasho laaan baa ka dhacday. 